ประกาศกระทรวงพาณิชย์ เรื่อง การตรวจสอบมาตรฐานและการออกใบรับรองมาตรฐานสินค้าผลิตภัณฑ์มันสำปะหลัง 

ประกาศกระทรวงพาณิชย์
ประกาศกระทรวงพาณิชย์
เรื่อง
การตรวจสอบมาตรฐานและการออกใบรับรอง
มาตรฐานสินค้าผลิตภัณฑ์มันสำปะหลัง[๑]
 

เพื่อให้เป็นการเหมาะสมยิ่งขึ้น
อาศัยอำนาจตามความในมาตรา ๔๐ แห่งพระราชบัญญัติมาตรฐานสินค้าขาออก พ.ศ. ๒๕๐๓
รัฐมนตรีว่าการกระทรวงพาณิชย์จึงออกประกาศไว้ ดังต่อไปนี้

ให้เฉพาะแต่สำนักงานมาตรฐานสินค้าเท่านั้นเป็นผู้ตรวจสอบมาตรฐานและออกใบรับรองมาตรฐานสินค้าผลิตภัณฑ์มันสำปะหลัง
เว้นแต่กรณีที่มีหลักฐานแสดงว่าผู้ซื้อสินค้าดังกล่าวได้ระบุให้ผู้ประกอบธุรกิจตรวจสอบมาตรฐานสินค้ารายใดเป็นผู้ทำการตรวจสอบมาตรฐานผลิตภัณฑ์มันสำปะหลัง
จึงให้ผู้ประกอบธุรกิจตรวจสอบมาตรฐานสินค้ารายนั้นเป็นผู้ทำการตรวจสอบมาตรฐาน
และให้สภาหอการค้าแห่งประเทศไทยเป็นผู้ออกใบรับรองมาตรฐานสินค้าผลิตภัณฑ์มันสำปะหลังนั้น

ให้ยกเลิกประกาศกระทรวงเศรษฐการ เรื่อง
การตรวจสอบมาตรฐานและการออกใบรับรองมาตรฐานสินค้าผลิตภัณฑ์มันสำปะหลัง ลงวันที่ ๔
พฤศจิกายน ๒๕๑๔ ที่มีข้อความขัดแย้งกับประกาศฉบับนี้

ทั้งนี้ ตั้งแต่บัดนี้เป็นต้นไป


ประกาศ
ณ วันที่ ๒๖ มกราคม ๒๕๑๖
ประสิทธิ์ กาญจนวัฒน์
รัฐมนตรีว่าการกระทรวงพาณิชย์































อุษมล/ผู้จัดทำ
๖
กันยายน ๒๕๕๔

















































[๑] ราชกิจจานุเบกษา
เล่ม ๙๐/ตอนที่ ๑๕/ฉบับพิเศษ หน้า ๖/๑๕ กุมภาพันธ์ ๒๕๑๖